ལན།དམིགས་བསལ་དཀའ་ངལ་ཟེར་ན།ངས་ཕ་ཡུལ་གྱི་སྐད་རྒྱག་གི་ཡོད་དུས་དེབ་འབྲི་མཁན་དང་ང་གཉིས་བར་ལ་གོ་བརྡ་མ་འཕྲོད་ནས་དཀའ་ངལ་འཕྲད་སོང་དེ།དེའི་ཐད་ནས་བུ་མོས་རོགས་སྐྱོར་བྱས་ནས་དཀའ་ངལ་སེལ་ཐུབ་སོང་།མ་གཞི་གོང་དུ་བཤད་པ་བཞིན་ནམ་རྒྱུན་ངའི་མྱོང་བ་རྣམས་བུ་མོར་བཤད་འདུག་དུས།མོ་རང་གིས་ང་ལས་གསལ་བ་ལྟ་བུ་ཤེས་ཀྱི་རེད།གཞན་སྔོན་མའི་ལོ་རྒྱུས་བཤད་སྐབས་མིག་ཆུ་ཤོར་ནས་བཤད་མི་ཐུབ་པ་དང་།མཚན་མོར་རྨི་ལམ་འཁྲུག་པ་དང་གཉིད་ཁུག་མི་ཐུབ་པའི་དཀའ་ངལ་ཐེངས་མང་པོར་བྱུང་སོང་།དེའི་སྒང་ལ་ནམ་རྒྱུན་ནས་ང་ལ་སྐད་ཆ་འདི་འདྲའི་རིགས་བཤད་པའི་ཉམས་མྱོང་མེད་དུས་གྲ་འགྲིག་པོ་ཡོང་གི་མི་འདུགབཤའ་བཅོས་མང་པོ་བཏང་ནས་སྔོན་མ་ནང་བཞིན་རིག་པ་གསལ་པོ་མེད་པ་ཆགས་སོང་།དེ་འདྲ་ཡིན་དུས་བཤད་དགོས་པ་རྣམས་དུས་ཚོད་དུས་ཚོད་ལ་མི་དྲན་པའི་དཀའ་ངལ་ཡང་བྱུང་སོང་།ཡུན་རིང་པོར་བཤད་ནས་ཙོག་ཙོག་བྱས་བསྡད་དུས་གཟུགས་པོའི་གནས་སྟངས་ཡག་པོ་མེད་ནས་འདུག་མི་ཐུབ་པའི་དཀའ་ངལ་ཡང་བྱུང་སོང་།